אחמד סבע

אחמד סבע (בערבית: احمد سبع; נולד ב-24 במאי 1980) הוא כדורגלן עבר ערבי-ישראלי, ששיחק בעמדת החלוץ. בשנת 2012 היה מלך השערים של ליגת העל וזכה בתואר כדורגלן העונה בישראל. כיום הוא מאמן את אחווה כפר מנדא מליגה ב'. סבע שיחק במשך 12 שנים בקבוצת הנוער ואף בבוגרים של איחוד מג'ד אל-כרום מעיר הולדתו מג'ד אל-כרום, ישראל. לאר ששיחק גם בהפועל עכו ובבני לוד, חתם ב-19 בינואר 2009 על חוזה לשנה אחת עם מכבי נתניה, אליה הצטרף בתחילת העונה שלאחר מכן. בעונת 2009/2010, שהייתה שנתו הראשונה בקבוצה, סיים כמלך שערי הקבוצה עם 9 כיבושים. באותה עונה רשם את הופעתו הראשונה בליגה האירופית, בה כבש נגד סליימה וונדרס המלטזית בניצחון 3–0. בעונת 2010/2011 הפך לאחד השחקנים המשמעותיים ביותר של מכבי נתניה, והיה אחד מהגורמים להגעתה של הקבוצה לחצי גמר גביע המדינה ולפלייאוף העליון בליגה. בעונה זו, שוב סיים כמלך השערים של הקבוצה עם 12 כיבושים. ביוני 2011, האריך את חוזהו במכבי נתניה לעוד 3 שנים, עם שכר של 130 אלף דולר לעונה. בתחילת עונת 2011/2012 קיבל את סרט הקפטן לאחר עזיבתו של הקפטן הקודם, אוראל דגני. את עונה זו סיים בתור השחקן המצטיין של הקבוצה, כאשר זכה בתואר מלך השערים של ליגת העל עם 20 כיבושים, אחרי 27 שנים שלא זכה בתואר זה שחקן ממכבי נתניה. כמו כן, נבחר באותה עונה לכדורגלן העונה בישראל. בעונת 2012/2013 כבש את שערו השני בקריירה בליגה האירופית, בניצחון 1–0 על קופס הפינית בשלב המוקדמות של המפעל. ב-4 בנובמבר 2012 כבש את השער הראשון וההיסטורי באצטדיון נתניה החדש במשחק הבכורה באצטדיון, בו ניצחה מכבי נתניה 2–1 את הפועל תל אביב. ב-9 במרץ 2013 כבש את שער הליגה ה-50 שלו במכבי נתניה, בהפסד 1–2 למכבי חיפה. בתום העונה ירד עם מכבי נתניה לליגה הלאומית, ועזב את הקבוצה לאחר ששיחק ארבע שנים במדיה, בהן כבש 51 שערי ליגה, ובסך הכל 62 שערים בכל המסגרות. ב-16 במאי 2013 חתם בקבוצת עירוני קריית שמונה, ששילמה עבורו כחצי מיליון שקלים. סבע לא-הצליח להשתלב בהרכב הקבוצה, ובינואר 2014 חתם בהפועל רעננה. כעבור חודש ביקש סבע להשתחרר מהפועל רעננה, ולמעשה סיים את העונה. ב-30 ביולי 2014 חזר סבע לקבוצת הפועל בני לוד מהליגה הלאומית, וחתם על חוזה לעונה אחת במועדון. בינואר 2015 סבע חתם בקבוצה מהליגה הפלסטינית – הילאל אל-קודס. בעונת 2015/2016 עבר להפועל כפר כנא מליגה א'. ב-13 בנובמבר 2014 עזב את מהמועדון ומונה למאמן-שחקן בקבוצת נעוריו איחוד מג'ד אל-כרום מליגה א'. בסוף עונת 2015/2016 פרש ממשחק פעיל, ומונה למאמן של איחוד מג'ד אל-כרום. ביוני 2017 מונה למאמן קבוצת הפועל אום אל-פחם מליגה א', אך כעבור 5 חודשים התפטר מתפקידו. בן דודו הוא כדורגלן מכבי חיפה ושחקן נבחרת ישראל לשעבר, דיא סבע. מלך השערים של ליגת העל: 2011/2012 כדורגלן העונה בישראל: 2011/2012 אחמד סבע, באתר ההתאחדות לכדורגל בישראל אחמד סבע, באתר Transfermarkt אחמד סבע, באתר Soccerway אחמד סבע, באתר FootballDatabase.eu דור בלך‏, אחמד סבע חתם במכבי נתניה, באתר וואלה, 19 בינואר 2009 מיקי ג'אן, ‏אחמד סבע חתם ל-3 שנים בנתניה: אין מאושר ממני, באתר ONE‏, 5 ביוני 2011 שי ארצי, מכבי נתניה: אחמד סבע מונה לקפטן הקבוצה, באתר ynet, 1 בספטמבר 2011 שחקן העונה: אחמד סבע כובש שוב, באתר nrg מעריב, ‏26 במרץ 2012 שמעון אלבז, אחמד סבע חתם לשנתיים בעירוני קריית שמונה, באתר ynet, 16 במאי 2013 תומר לוי, ‏סבע עזב את ק"ש וחתם ברעננה, באתר ערוץ הספורט, 14 בינואר 2014 זאב גולדשמיט, הפועל רעננה: אחמד סבע שוחרר לבקשתו, באתר ynet, 13 בפברואר 2014 אופיר סער‏, לאומית: אחמד סבע חתם לעונה אחת בבני לוד, באתר וואלה, 30 ביולי 2014 מיכאל וייסרמן, אחמד סבע וענאן נסרלאדין חתמו בהפועל כפר קנא, באתר דאבל-פס, 10 ביוני 2015 מיכאל וייסרמן, אחמד סבע וענאן נסרלאדין חתמו בהפועל כפר קנא, באתר דאבל-פס, 10 ביוני 2015 זיו אמויאל, ‏אחמד סבע עזב את לוד ומונה למאמן-שחקן מג'דל כרום, באתר ערוץ הספורט, 13 בנובמבר 2014 סוף סיפור: אחמד סבע הודיע על פרישה מכדורגל, באתר ספורט5, 21 במאי 2016